Қыркүйек: «**Тазалық»**

**Ата-аналармен іс-шара**

**Атауы:** «Біздің бақша»

**Уақыты:** 1-4 апта

**Түрі:** тәжірибе

**Орындалуы:** Балалар ата-аналармен үй жағдайында өсіруге болатын өсімдіктерді гүлдерді егеді. Мысалы, пияз, аскөк, түрлі бөлме гүлдері. Балалар үйде сол өсімдіктерге күтім жасап, өсуін бақылап бейне таспа дайындайды.

**Қорытынды:** Балалар өсімдіктерге күтім жасауды, әрі жауапкершілік алуды үйренеді.

Өсірген өсімдіктерін балабақшаға алып келіп достарына көрсетеді, жасаған еңбегін әңгімелейді. Тәрбиеші балалармен бірге бейнекөріністерді тамашалап, қатысқан отбасыларға алғыс хат жариялайды.

Қыркүйек: «**Тазалық»**

**Ата-аналармен іс-шара**

**Атауы: «Тіс тазалығы»**

**Уақыты:** 1-4 апта

**Түрі:** квест

**Орындалуы:** Ата-аналар мен балалар бірге қатысатын квест ойынын ұйымдастыру.

Квест барысында тіс тазалау және денсаулық сақтау туралы түрлі сұрақтар қойып, ойындар ойнатылады. Мысалы, белгілі уақыт ішінде тісін дұрыс тазалап үлгеру, немесе ең жылдам әрі дұрыс тісін жуу. Ата-аналар балаларына өздерінің тіс тазалауды қызықты әрі тиімді түрде үйретуінің ерекше әдістерінің суреттері мен бейнетаспаларынан көрме жасайды. Тіс дәрігерлеріне барып, алған сертификаттарын, медальдарын да көрмеге қоюға болады.

**Қорытынды:** Бұл шаралар арқылы ата-аналар тіс тазалаудың маңыздылығын балаларына үйретуге белсенді қатысып, оны қызықты әрі танымдық үрдіске айналдыра алады.

**Қазан:** «Денсаулық»

**Ата-аналармен іс-шара**

**Атауы:** «Жәрмеңке»

**Уақыты:** 1-4 апта

**Түрі:** сауда жасау

**Орындалуы:** Балабақша балаларға жәрмеңке ұйымдастырады. Балалар белгіленген уақыт аралығында «теңге» [фишка] жинайды. **Мысалы:** «Теңгені» **[**Фишканы]ұйымдастырылған іс-әрекетке белсене қатысқанда, ата-анасымен балабақшаға ерте келгенде, күнделікті орындалатын жақсы әдеттерді үйде үздіксіз орындағанда (ата-ананың қадағалауымен), таңертең және жатарда жақсы тілектерін айтып, тісін тазалағанда және осы жақсы әдет қалыптастыру барысындағы жасаған әрекеттерін планерге белгілеп тәрбиешісіне көрсеткенде оларға берілген «теңгелерді» [фишка] жинап, балалар жәрмеңке болатын күні ата-анасымен ақылдасып, сонымен көкөністер мен жемістерді сатып алады.

**Қорытынды:** Балалар «теңге» [фишка] жинау арқылы күнделікті орындалатын жақсы әдеттерді бойына сіңіреді. Ата-анасымен ақылдасуды және сауда жасауды үйренеді. Күзде қандай көкөністер мен жемістердің пісетінін біледі.

**Қазан:** «Денсаулық»

**Ата-аналармен іс-шара**

**Атауы:** «Спорттық марафон»

**Уақыты:** 1-4 апта

**Түрі:** жарыс

**Мақсаты:** Ата-аналар мен балаларды спорттық іс-шараларға тарту. Физикалық белсенділіктің маңыздылығын түсіндіру.Отбасылық бірлікті нығайту.

**Орындалуы:** Алдын ала дайындықбарысында ата-аналар мен балаларға шарттары түсіндіріледі, әр отбасы өз командасын құрып, қатысуға ниет білдіреді. Балабақша ауласына, жақын саябақ немесе арнайы спорт алаңы таңдалады. Орташа қашықтықта (500 м-ден 2 км-ге дейін) жүгіретін бағыт анықталады. Спорттық марафон демалыс күнінде, барлық қатысушыларға ыңғайлы уақытта өткізіледі. Марафонның соңында барлық қатысушыларға естелік сыйлықтар, мақтау қағаздары беріледі. Қатысушыларды түрлі номинациялармен  марапаттауға болады: "Ең жылдам отбасы", "Ең белсенді қатысушы", "Шығармашылық команда" және т.б**.**

**Қорытынды:** Бұл шара ата-аналар мен балаларға ұмытылмас әсер сыйлап, олардың денсаулыққа деген қызығушылығын арттырады.

**Қараша: «**Отбасы»

**Ата-аналармен іс-шара**

**Атауы:** «Отбасы кеңесі»

**Уақыты:** 1-4 апта

**Түрі:** Ақылдасу

**Орындалуы:** Әр отбасы аптада бір күнді белгілеп “Отбасы кеңесін” өткізеді. Кеңес ата-

ана және балалар үшін ыңғайлы әрі кедергісіз бір уақытта өткізілгені дұрыс. Мысалы, кешкі уақыт. Отбасы кеңесі күн тәртібіне мынадай тақырыптарды талқылауға болады. Отбасы мүшелерінің жеке жоспарлар, апталық жоспарлар, күнделікті ертегі оқу сағаты, қажетті заттардың қаржылық жоспары, демалыс күндерді тиімді өткізу. Ата-ана күн тәртібі бойынша әртүрлі отбасы мүшенің жеке пікірлерін құрметпен тыңдай отырып, ортақ бір шешімге келуін бақылайды және отбасы мүшелерінің әрқайсысының пікірі өте маңызды екенін назар аудартады

**Қорытынды:** Отбасы мүшелерінің бір-бірін жақсы таниды, өз ойын еркін жеткізуді үйренеді, қиындықты бірге шеше алатынына сенімі артады, отбасы құндылығы артады, бір-біріне деген құрметі артады және бірге қызықты уақыт өткізеді

**Қараша: «**отбасы»

**Ата-аналармен іс-шара**

**Атауы:** «Отбасы күні»

**Уақыты:** 1-4 апта

**Түрі:** қонақ күту

Орындалуы: Педагог балалардың үйіне баратыны туралы алдын ала хабарлап, ата-аналардан келісімін алады. Бұл баланың үйге бару уақыты мен күнін жоспарлауды жеңілдетеді. Педагогтің келу мақсаты туралы ата-аналарға ақпарат беру маңызды. Бұл балалардың жеке ерекшеліктерін анықтау, оқу процесін жақсарту немесе ата-аналармен тығыз байланыс орнату болуы мүмкін. Әр отбасына қолайлы күн мен уақытты таңдап, жеке сапар кестесін құрған соң, Педагог бала мен ата- анаға ыңғайлы орта таңдап, қонаққа барған кезде Педагог баланың үйдегі ойын және демалыс орнын қарастырып, оның үйдегі тәртібін және отбасымен қарым-қатынасын бақылайды. Ата-аналармен баланың балабақшадағы дамуы, оқудағы жетістіктері мен қиындықтары туралы әңгімелеседі. Педагог балаға қосымша қандай қолдау көрсетуге болатынын талқылайды. Баланың үйіне қонаққа барған кезде педагог ата-аналарға және баланың тәрбие мен дамуына байланысты кері байланыс береді. Егер қажет болса, ата-аналармен тұрақты түрде байланыста болу үшін жоспар құрылады.

**Қорытынды**: Педагогтердің балалардың үйіне баруы ата-аналармен байланысты нығайтып, баланың оқу және тәрбие процесін жақсартуға ықпал етеді. Бұл шара баланың жеке дамуын түсінуге, ата-аналармен бірлесе шешім қабылдауға және баланың мүдделерін қорғауға мүмкіндік береді.

**Қараша: «**отбасы»

**Ұжыммен іс-шара: “Туған өлкемде саяхат”**

**Уақыты:** 1ай

**Түрі:** саяхат

**Орындалуы:** Жергілікті тарихи, әлеуметтік маңызы бар мекен, орын не мұражайды анықтау. Сол жерге ұжыммен бірге саяхат ұйымдастыру. Баратын жердің арнайы өкілдерімен алдын ала келісу. Сонымен баратын жердің ұзақтығы мен уақытына байланысты жоспар жасау.

**Қорытынды:** Ұжым өкілдерінің бойында туған жеріне деген сүйіспеншілікті арттыру, сонымен

қатар өзара ынтымақтастықты нығайту

**Желтоқсан:** «Отансүйгіштік»

**Ата-аналармен іс-шара**

**Атауы: Әжелер мектебі**. Әжелермен құрт және жент жасау.

**Уақыты**: 1ай

**Түрі:** шеберлік сағат

**Орындалуы:** Балабақшада әжелермен бірге құрт және жент жасау іс-шарасын ұйымдастыру балаларға ұлттық тағамдарды таныстырып, әжелердің тәжірибесін насихаттауға бағытталған өте пайдалы әрі танымдық шара. Бұл іс-шара балаларды қазақ халқының ұлттық тағамдары туралы білуге үйретіп қана қоймай, әжелермен бірге уақыт өткізуге және ұрпақтар арасындағы сабақтастықты нығайтуға мүмкіндік береді

**Қорытынды:** Бұл іс-шара балаларға ұлттық тағамдарды үйретуге, оларды өз қолдарымен жасауға және әжелердің мол тәжірибесін бойларына сіңіруге тамаша мүмкіндік береді. Әжелердің қатысуы арқылы балалар ұлттық мәдениеттің құндылықтарын біліп, тағамдардың тарихи маңызы мен дәстүрлерін тереңірек түсінеді. Сонымен қатар, бұл іс-шара ата-аналар мен педагогтер арасындағы байланысты нығайтуға, балалардың ұлттық мәдениетке деген қызығушылығын арттыруға көмектеседі.

**Желтоқсан:** «Отансүйгіштік»

**Ата-аналармен іс-шара**

**Атауы: Әкелер мектебі**. Әкелермен ұлттық ойындар.

**Уақыты**: 1ай

**Түрі:** Ұлттық ойындар сайысы

**Орындалуы:** Балабақшада әкелермен ұлттық ойындар (асық, күрес, садақ ату) арқылы жарыс ұйымдастыру – балалардың ұлттық құндылықтар мен дәстүрлерді тануына, әкелермен бірге уақыт өткізіп, ұлттық спорт түрлерін үйрену. Мұндай жарыс әкелер мен балаларды біріктіріп, қазақ халқының спорттық ойындарын насихаттауға бағытталады.

**Мақсаты:** Әкелердің балалармен бірге ұлттық ойындарға қатысуын қамтамасыз ету. Балаларға ұлттық спорт түрлерін үйретіп, олардың қызығушылығын арттыру. Әкелердің балабақшамен қарым қатынасын, бала тәрбиесіндегі рөлін күшейту және ата-аналардың белсенділігін арттыру. Ұлттық құндылықтарды насихаттау және балаларға салт-дәстүрлерді үйрету.

**Ұйымдастыру жолдары:** Әкелер мен балалар жарысқа бірге қатысу үшін алдын ала тіркеледі. Әр отбасы команда ретінде сайысқа түседі. Ұлттық ойындар өткізу үшін балабақшаның спорт алаңы немесе кең ауласы таңдалады. Сондай-ақ, қауіпсіздік шаралары қамтамасыз етіледі. (әсіресе, садақ ату мен қамшыгерлік жарыстарында). Жарыстың нақты бағдарламасы мен ережелері дайындалады.

**Қорытынды:** Балабақшадағы әкелермен ұйымдастырылатын ұлттық ойындар жарысы балаларға

қазақ халқының ұлттық ойындарын үйретіп, әкелер мен балалар арасындағы байланысты нығайтады. Бұл шара ұлттық дәстүрлер мен спорт түрлерін жаңғыртуға, сондай-ақ отбасылық құндылықтарды дамытуға бағытталған. Әкелермен бірге уақыт өткізу балаларға ұлттық мәдениетті тануға және спорттық рухты сезінуге көмектеседі.

**Желтоқсан:** «Отансүйгіштік»

**Ұжыммен іс-шара**

**Атауы:** Ұлттық киім кию

**Уақыты**: 1ай

**Түрі:** сайыс

**Орындалуы:** Балабақша педагогтері арасында ұлттық киім киюге арналған айлық жарыс ұйымдастыру – ұлттық мәдениетті насихаттаудың және қазақ халқының дәстүрлерін балаларға танытудың тамаша жолы. Бұл жарыс тек педагогтер үшін ғана емес, балалар мен ата-аналар үшін де маңызды тәжірибе болады. Жарыс ай бойы өткізіліп, әр түрлі элементтерді қамти алады. Төменде осындай айлық жарысты ұйымдастырудың кезеңдері мен мазмұны көрсетілген.

**Мақсаты:** Ұлттық мәдениетті, дәстүрді және киім кию мәдениетін насихаттау. Педагогтердің шығармашылық қабілеттерін көрсету. Балабақшада қазақ халқының салт-дәстүрлері мен мәдениетін үйретуге бағытталған қызықты шара ұйымдастыру.

**Ұйымдастыру жолдары:**

Педагогтерге ұлттық киім кию жарысы туралы хабарландыру. Онда айлық шараның мақсаты, өткізу ережелері мен мерзімі нақты көрсетіледі. Педагогтерге киетін ұлттық киімдердің қандай болатыны туралы нұсқаулық беру. Мысалы, әр аптада әртүрлі стильдер немесе дәстүрлі элементтер қосу (бас киім, белдік, әшекейлер және т.б.). Педагогтердің киімдері қандай критерийлер бойынша бағаланатыны туралы ақпарат беру (шығармашылық, дәстүрге сәйкестік, ұлттық элементтерді қолдану және т.б.). Әр аптада жаңа тақырыптар немесе стильдер таңдалады. Мысалы: Педагогтер бірде қазақтың ұлттық киімінің классикалық үлгілерін киеді (қамзол, шапан, тақия, сәукеле және т.б.), келесіде дәстүрлі элементтерді заманауи стильмен үйлестіре отырып, күнделікті киюге болатын ұлттық киімдерді көрсетеді. Немесе әр аймақтың ұлттық киім үлгілерін көрсетеді. Педагогтер ұлттық киімдерді өз қиялдарымен бейімдеп, шығармашылық элементтер қоса алады. Әр аптада педагогтер өздерінің ұлттық киімдері туралы қысқаша таныстыру жасайды. Киімнің қандай мағына беретіні, оның тарихы және қандай жағдайларда киілетіні туралы ақпарат береді.

**Қорытынды және марапаттау:** Ай соңында педагогтердің ұлттық киімдері бойынша жинаған ұпайларына сәйкес жеңімпаздар анықталады. Бұл жеңімпаздарға алғыс хаттар, дипломдар және ұлттық стильде жасалған шағын сыйлықтар табыстауға болады. Мысалы, ұлттық ою-өрнекпен безендірілген естелік сыйлықтар.

**Қорытынды:** Ұлттық киім кию жарысы педагогтерге ұлттық мәдениетті насихаттауға, шығармашылық қабілеттерін көрсетуге мүмкіндік береді. Балабақшадағы мұндай шаралар балаларға ұлттық құндылықтарды, тарихты және дәстүрлерді үйретуге ықпал етеді. Сонымен қатар, бұл жарыс педагогтер мен балалар арасында ұлтжандылық пен шығармашылықты дамытуға бағытталған тәрбиелік мәні бар іс-шара болып табылады.

**Қаңтар:** «Құрмет»

**Ата-аналармен іс-шара**

**Атауы:** Ата-аналар мен балалар арасында өнер фестивалі

**Уақыты**: 1ай

**Түрі:** шеберлік сағат

**Орындалуы:** Ұлттық құндылықты дәріптеу мақсатында ата-аналармен бірге өнер фестивалін ұйымдастыру. Ата-аналар мен балалар бірігіп өнер көрсетеді (ұлттық ән айту, би билеу, өлең оқу, т.б.) Әрбір отбасы дайындық жасап, өз өнерін көрсетеді, бұл ата-аналар мен балалар арасындағы байланысты нығайтады. Балалар ата-аналарына арнап ұлттық нақышта сурет салып, сыйлықтар жасайды. Ата-аналарға өздерін ерекше сезіндіретін ұлттық киімдермен шеру, концерт немесе көрме, балаларымен бірге қатысатын шеберлік сағаттарын (қолөнер, ұлттық тағам дайындау, сурет салу, т.б.) ұйымдастыру. Бұл шараларда отбасы мүшелері бірге жұмыс істеп, бір-біріне көмек көрсетеді. Балалар ата-аналарына арнап шағын қойылым көрсетеді. Ата-аналарға арнаған құттықтаулар мен алғыс сөздер айтылатын салтанатты кеш ұйымдастырылады.

**Қорытынды:** Осындай шаралар ата-аналар мен балалардың арасындағы қарым-қатынасты нығайтып, құрметтің маңызын түсінуге көмектеседі

**Қаңтар:** «Құрмет»

**Ата-аналармен іс-шара**

**Атауы: «**Құрмет туралы әңгіме»

**Уақыты**: 1ай

**Түрі:** Ертегі құрастыру

**Орындалуы:** Педагогтер мен балаларға арналған «Құрмет сіз бен бізден басталады» айлығы, алғыс айту, сыпайылық көрсету және әдептілік дағдыларын тәрбиелеуге бағытталған іс-шаралар кешенін ұйымдастыруға болады. Бұл бір ай бойына жалғасатын шаралар балаларға ғана емес, педагогтерге де күнделікті қарым- қатынастағы құрметтің маңызын еске салып отырады. Мұндай айлықты кезең-кезеңімен жоспарлап, әр аптаға арнайы тақырыптарды бөліп, түрлі шаралар ұйымдастыруға болады. Педагог балалар мен ата-аналарға сыпайылық пен құрмет көрсету туралы қысқа әңгіме өткізу. Содан кейін балалар өз ата-аналарымен бірге құрмет тақырыбына қысқаша ертегі немесе сурет салады. Әр отбасы өз жұмысын көрсетіп, құрмет жайлы ойларын айтады.

**Қорытынды:** Мұндай іс-шаралар балалардың құрмет көрсету, сыпайылық және мейірімділік қасиеттерін дамытуға бағытталған. Ата-аналармен бірге ұйымдастырылған шаралар балаларға бұл құндылықтарды тек сөзбен ғана емес, іс-әрекеттермен үйретуге көмектеседі. Сонымен қатар, ата-аналар мен балалар арасындағы қарым-қатынасты нығайтып, бір-біріне қолдау көрсету мен сыйластықты арттырады.

**Ақпан:** Кемелдену

**Ата-аналармен іс-шара**

**Атауы:** Family STEAM Challenge

**Уақыты**: 1ай

**Түрі:** ата-аналармен бірлескен іс шара

**Орындалуы:** Family STEAM Challenge балабақшада балалар мен ата-аналарды біріктіретін және оларды ғылым, технология, инженерия, өнер және математика (STEAM) бағыттарындағы жобаларға тартатын қызықты әрі пайдалы іс-шара. Мұндай сайыс шығармашылық, ғылыми және техникалық дағдыларды дамытуға бағытталады, сондай-ақ ата-аналар мен балалардың бірлесіп жұмыс істеуіне мүмкіндік береді.

**Мақсаты:** Балалар мен ата-аналарды STEAM бағытындағы жобаларға тарта отырып, олардың шығармашылық және техникалық дағдыларын дамыту

Іс шараның алғашқы қадамы тақырыпты таңдаумен басталады. Мысалы "Ғарыш әлемі" (ғарыш кемесі, планеталар моделін жасау), "Болашақтағы қала" (экологиялық таза қала моделін құрастыру), "Табиғатты қорғау" (қайта өңделетін материалдардан өнер туындысын жасау), "Қысқы спорт" (шаңғы, шана немесе мұз айдынының макеттерін дайындау). Қатысушы әр отбасы (ата-ана мен бала) өзіне ыңғайлы тақырыптағы жобаны таңдап, оны бірге орындайды. Ұйымдастырушылар жобаның қалай орындалуы керектігі туралы нұсқаулық береді. Мысалы: Жобаның негізгі мақсаты түсіндіріледі. Пайдаланатын материалдарды талқыланады (қауіпсіз, қайта өңделетін немесе қолжетімді заттарды қолдану керек). Әр командада ата-аналар мен балалардың бірлескен жұмысына назар аударылады. Әр отбасы өз жобасын 1-2 апта ішінде дайындап, белгіленген күні дайын туындыны көрсетеді.

Бағалау барысында шығармашылық шешімдерге, техникалық дағдыларға мән беріп, тәжірибелердің қауіпсіздік ережелерін сақтай отырып орындалуына назар аударылады.

**Қорытынды:** Family STEAM Challenge балалар мен ата-аналардың бірге жұмыс істеуіне, баланың ғылыми және шығармашылық қабілеттерін дамытуына тамаша мүмкіндік береді. Бұл іс-шара балаларға ғылым, технология, инженерия, өнер және математика салалары туралы қызықты әрі пайдалы тәжірибе алуға көмектеседі, сондай-ақ, ата-аналардың балаларының оқу және дамыту процесіне белсене қатысуын ынталандырады

**Ақпан:** «Кемелдену»

**Ата-аналармен іс-шара**

**Атауы: Әкелер мектебі.** "Әкем және мен" шахмат немесе интеллектум ойындары.

**Уақыты**:1ай

**Түрі:** жарыс

**Орындалуы:** Балабақшада "Әкем және мен" атты шахмат немесе интеллектум ойындарымен сайыстарды ұйымдастыру ата-аналар мен балалардың бірге уақыт өткізіп, олардың ойлау және талдау қабілеттерін дамытуға ықпал етеді. Мұндай іс-шаралар отбасылық қарым-қатынасты нығайтып, балалардың логикалық ойлау қабілеттерін дамытады.

**Сайыстың мақсатын анықтау:** Шахмат ойыны арқылы балалар мен ата-аналардың ойлау, логикалық шешім қабылдау дағдыларын дамыту. Әкелер мен балалардың бірге уақыт өткізуін және бірлескен жұмыс жасауын насихаттау.

Әкелер мен балалар бір команда ретінде тіркеледі. Егер кейбір әкелер қатыса алмаса, баланың басқа ер кісі туысы (аталар, ағалар) қатыса алады.

Командалар саны көп болған жағдайда топтық немесе жарыс форматында өткізуге болады (топтардағы жеңімпаздар келесі кезеңге өтеді). Шахмат ойынын балаларға түсінікті және қолжетімді етіп ұйымдастыру керек. Егер барлық балалар шахмат ойнай алмайтын болса, оларға әкелері көмектесе алады.

**Қорытынды:** Балабақшада шахмат және интеллектум ойындарынан сайыстарды ұйымдастыру балалардың ой-өрісін дамытып, ата-аналармен бірге сапалы уақыт өткізуге мүмкіндік береді. Бұл іс-шаралар балалар мен әкелердің қарым-қатынасын нығайтып, логикалық ойлауды, шығармашылық қабілеттерді және бірлескен жұмыс істеу дағдыларын дамытады.

**Наурыз:** «Сүйіспеншілік»

**Ата-аналармен іс-шара**

**Атауы:** Балалардың өз аналары туралы әңгіме құру

**Уақыты**:1ай

**Түрі:** әңгімелеу

**Орындалуы:** Балалар өз аналары туралы әңгіме айтып, олардың қамқорлығы мен сүйіспеншілігі туралы бөліседі. Әр балаға "Менің анам" тақырыбында қысқа әңгіме айтып беру ұсынылады. Балалар аналары туралы не ұнататынын, аналарының оларға қалай қамқорлық жасайтынын айтып береді. Педагог балалардың әңгімелерін суретпен толықтыруды ұсынады, мысалы, анасының суретін салып, оның сүйікті ісімен айналысып жатқанын бейнелейді Балалардың барлық әңгімелері мен суреттерінен үлкен плакат немесе альбом жасап, аналарына арнап көрме ұйымдастыруға болады

**Қорытынды:** Мұндай іс-шаралар балалар мен ата-аналар арасындағы махаббат пен қамқорлықты күшейтуге бағытталған. Аналар күні балалардың шығармашылығын дамытып, олардың өз сезімдерін білдіруіне мүмкіндік беретін ерекше мереке болуы тиіс.

**Сәуір: «**Қамқорлық»

**Ұжыммен іс-шара**

**Атауы:** қайырымдылық іс-шара

**Уақыты**:1ай

**Түрі:** Жәрмеңке

**Орындалуы:**

**Мақсаты:** Қамқорлықтың маңыздылығын іс жүзінде көрсету және педагогтер мен балаларды қайырымдылық іс-шараларына қатыстыру.

**Іс-шара барысы:** Балабақшада ұйымдастырылатын іс-шаралар балалардың өміріндегі қамқорлықтың маңызын түсіндіруге, педагогтер мен балалардың арасындағы қарым-қатынасты нығайтуға бағытталған. Мұндай шаралар балаларға мейірімділік, бір-біріне қолдау көрсету және қамқор болу сияқты құндылықтарды үйретеді. Балабақшада ата-аналар мен балалар бірлесе отырып, қажеттіліктері бар адамдарға көмектесу мақсатында қайырымдылық жәрмеңкесі немесе акция ұйымдастырады. Балалармен бірге қарапайым қолөнер бұйымдарын жасап, оларды сатуға шығарады. Түскен қаражат қайырымдылыққа жұмсалады (мысалы, балалар үйіне немесе көмекке мұқтаж отбасыларға).Сонымен қатар, азық-түлік, киім-кешек немесе ойыншықтарды жинап, мұқтаж жандарға тапсыруға болады.

**Қорытынды:** Қамқорлық туралы түсінік нығайып, балалар мен ата-аналар қайырымдылық жасаудың маңызын үйренеді. Қамқорлық тақырыбында ұйымдастырылған іс-шаралар ата-аналар мен балалардың бір-біріне деген сүйіспеншілігін, мейірімділік пен қолдау көрсетуін арттыруға бағытталған. Мұндай іс-шаралар балаларға қамқорлықтың маңызын түсіндіріп, оларды үлкендерге, достарына және айналасына деген жауапкершілікке баулиды. Ата-аналармен бірге өткізілетін іс-шаралар ұжымдық ынтымақтастықты нығайтып, балалардың тәрбиесіне оң ықпал етеді.

**Сәуір:** «Қамқорлық»

**Ата-анамен іс-шара**

**Атауы:** Ағаштарға қамқорлық

**Уақыты**:1ай

**Түрі:** Көгалдандыру жұмыстары

**Орындалуы:** Ата-аналар мен балаларға арналған "Ағаштарға қамқорлық" іс-шарасын ұйымдастыру – табиғатты қорғауға, еңбекқорлықты және жауапкершілікті тәрбиелеуге бағытталған керемет мүмкіндік. Бұл іс-шара арқылы балалар мен ата-аналар ағаштарға күтім жасау, табиғатқа қамқорлық көрсету, оның маңыздылығын түсіну жолдарын үйренеді.

**Мақсаты:** Балалар мен ата-аналар бірге ағаш отырғызып, табиғатқа қамқор болуды үйренеді.

Әр отбасыға ағаш көшеті мен қажетті құралдар беріледі (күрек, су шелек, қолғап). Педагог қатысушыларға ағаш көшетін қалай дұрыс отырғызу керектігін көрсетеді [Өзі немесе арнайы маманның көмегімен]. Мысалы жасалатын жұмыстар тізбегі беріледі: 1-топырақты қопсыту, 2-ағаштың тамырын топыраққа көму;3- көшетті суару.

Әр отбасы өз ағашын отырғызып, оған аты жазылған белгі қояды.

**Қорытынды:** Ата-аналар мен балалардың ағаштарға қамқорлық көрсету іс-шарасы табиғатқа деген сүйіспеншілікті оятады, балаларды еңбекке баулиды және ұжымдық жұмысқа үйретеді. Бұл шара балалар мен ата-аналардың бір-бірімен жақындасуына, бірге пайдалы іс атқаруына мүмкіндік береді.

**Сәуір:** «Қамқорлық»

**Ата-анамен іс-шара:** Ағаштың пайдасы

**Уақыты**:1ай

**Түрі:** еңбек

**Орындалуы:** Балабақша балаларымен "Ағаштың пайдасы және ағаштан кітаптың қалай жасалатыны" туралы іс-шара өткізу балалардың табиғатқа деген қызығушылығын оятып, білімдерін кеңейтеді. Балалар ағаштың өмірдегі маңызын түсініп, оның кітап сияқты қажетті заттарға қалай айналатынын білетін болады.

**Ағаштың пайдасы туралы әңгіме:**  Балаларға ағаштардың табиғат пен адам өміріндегі маңызын түсіндіру. Педагог балаларға ағаштың қандай пайдалы екені туралы әңгіме айтады:

Ағаштар бізге таза ауа береді. Олар көмірқышқыл газын жұтып, оттегін шығарады, сол себепті біз тыныс аламыз. Ағаштар бізге көлеңке сыйлайды, әсіресе ыстық күндері көлеңкеде демалуға мүмкіндік береді. Ағаштар бізге жеміс береді: алмалар, алмұрттар, шие, өрік сияқты дәмді және пайдалы жемістерді ағаштар өсіреді. Ағаштардан адамдар жиһаз, қағаз және кітаптар жасайды. Балалармен бірге аулаға шығып, ағаштарды көрсетіп, олардың қандай екенін және не үшін маңызды екенін түсіндіріп өтуге болады. Әр балаға "Ағаш не үшін пайдалы?" деген сұрақ қойып, балалардың жауаптарын тыңдау. Бұл іс-шара балаларды ағаштардың маңыздылығын түсінуге, табиғатқа қамқор болуға және кітап сияқты күнделікті қолданатын заттардың қайдан пайда болатынын ұғынуға үйретеді. Балалар өздері жасаған кішігірім кітаптар арқылы шығармашылықтарын көрсетіп, ағаштардың табиғаттағы рөліне құрметпен қарауды үйренеді.

**Қорытынды:** Ата-аналар мен балалардың ағаштарға қамқорлық көрсету іс-шарасы табиғатқа деген сүйіспеншілікті оятады, балаларды еңбекке баулиды және ұжымдық жұмысқа үйретеді. Бұл шара балалар мен ата-аналардың бір-бірімен жақындасуына, бірге пайдалы іс атқаруына мүмкіндік береді.

**Мамыр:** «**Еңбекқорлық»**

**Ата-анамен іс-шара**

**Атауы: «**Егін егу»

**Уақыты**:1ай

**Түрі:** еңбек

**Орындалуы:** Балабақшада балалармен егін егу іс-шарасын ұйымдастыру – балалардың табиғатпен байланысын нығайтып, еңбекке баулу және табиғатты қорғауға деген жауапкершілігін арттыруға бағытталған тамаша мүмкіндік береді. Мұндай іс-шара балаларға өсімдіктердің қалай өсетінін түсіндіріп, еңбекқорлық пен шыдамдылықтың маңызын үйретеді. Балаларға табиғатпен танысуға, еңбекке баулу және өсімдіктердің өсу процесін бақылау арқылы олардың танымдық қабілеттерін дамытады. Өсімдіктердің егілуінен бастап, олардың өсу жолдары, суару, күтіп-баптау сияқты маңызды әрекеттер туралы балаларға айту арқылы еңбек пен табиғатқа деген құрметтің маңызын түсіндіруге болады.

**Қорытынды:** Егін егу іс-шарасы балаларға табиғатқа жақын болуға, еңбекке құрметпен қарауға және шыдамдылықты үйренуге мүмкіндік береді. Мұндай шаралар балаларды табиғатқа деген сүйіспеншілікке тәрбиелеп, оларды жауапкершілікке баулиды. Сонымен қатар, балалар өз еңбектерінің жемісін көріп, мақтаныш сезіміне бөленеді.

**Мамыр:** «**Еңбекқорлық»**

**Ата-анамен іс-шара**

**Атауы:** Құмырсқа фермасы

**Уақыты**:1ай

**Түрі:** Тәжірибе

**Орындалуы:** Аквариумның ішін құммен толтырып ішіне дәнді дақылдарды тастап, бірнеше құмырсқа салып қоюы керек. Уақыт өте келе құмырсқалар каналдар жасап, еңбек ете бастайды. Ай соңында балалармен осы зерттеудің нәтижесін талдау жасалады

**Қорытынды:** балалар жауапкершілікті, мейірімділікті, табандылықты үйренеді